b"\n_START_ARTICLE_\nParitat de poder adquisitiu\n_START_PARAGRAPH_\nEn l'economia, la paritat de poder adquisitiu (PPA) o paritat de poder de compra (PPC), sovint abreujat PPP per les sigles en angl\xc3\xa8s Purchasing Power Parity, \xc3\xa9s un m\xc3\xa8tode utilitzat per a calcular una taxa alternativa de canvi de monedes de dos pa\xc3\xafsos. El PPP \xc3\xa9s un mesurament de quant pot comprar una moneda (en termes d'un \xc3\xadndex, usualment el d\xc3\xb2lar nord-americ\xc3\xa0), ja que els b\xc3\xa9ns i serveis poden tenir diferents preus als dos pa\xc3\xafsos. _NEWLINE_Les taxes de canvi en base al PPP s\xc3\xb3n utilitzades en les comparacions internacionals de la qualitat de vida, usualment amb el Producte Intern Brut (PIB). El PIB d'un estat est\xc3\xa0 lligat a la seva moneda local, i per tant quan es fan comparacions, es converteix a una moneda internacional, com ara el d\xc3\xb2lar o l'euro. At\xc3\xa8s les difer\xc3\xa8ncies en preus i cost de vida entre dos estats, alguns economistes prefereixen l'\xc3\xbas del PPP, que est\xc3\xa0 basat en els preus reals dels productes i no pas en les taxes de canvi de llurs respectives monedes.\n_START_SECTION_\nExplicaci\xc3\xb3\n_START_PARAGRAPH_\nLa taxa de canvi (S) PPP entre dos pa\xc3\xafsos, el Regne Unit i els Estats Units es calcula basant-se en un producte (P):_NEWLINE_S (PPP) = P$ / P\xc2\xa3 ($/\xc2\xa3) _NEWLINE_Si la taxa real de canvi (al mercat) \xc3\xa9s superior a S, d'acord amb el mesurament del PPP, la lliura esterlina (\xc2\xa3) est\xc3\xa0 sobrevalorada, i el d\xc3\xb2lar nord-americ\xc3\xa0 ($) est\xc3\xa0 desvalorat. Per contra, si la taxa real de canvi (al mercat) \xc3\xa9s inferior a S, el d\xc3\xb2lar nord-americ\xc3\xa0 ($) est\xc3\xa0 sobrevalorat i la lliura esterlina (\xc2\xa3) desvalorada. _NEWLINE_Per exemple:_NEWLINE_Si la taxa de canvi S d'acord al PPP = 1,5/\xc2\xa3_NEWLINE_i la taxa de canvi S al mercat = 1,8/\xc2\xa3_NEWLINE_Aix\xc3\xb2 vol dir que 1 \xc2\xa3 als Estats Units comprarien nom\xc3\xa9s 1,5$, per\xc3\xb2 al mercat de monedes, es poden comprar 1,8$ (m\xc3\xa9s $)."